[{"text_idx": "#000000", "text": "Budapesti MMil kolm kuldmedalit vo\u0303itnud sprinter ajas oma so\u0303navo\u0303tuga NBA staarid marru: keegi aidake seda venda"}, {"text_idx": "#000001", "text": "Budapestis toimunud kergejo\u0303ustiku MMil kolm kuldmedalit vo\u0303itnud Noah Lyles ennast tagasi ei hoia. Viimasel pressikonverentsil tegi ta torke USA korvpalliliiga NBA ja selle ma\u0308ngijate suunas \u2013 ameeriklase so\u0303nul ei tohiks nad end pa\u0308rast tiitlivo\u0303itu maailmameistriteks pidada. Julge so\u0303navo\u0303tt hakkas otsekui kulutulena levima ning mo\u0303istagi oli palju neid, kes tundsid end sellest puudutatuna."}, {"text_idx": "#000002", "text": "Kui Lylesilt pressikonverentsil uuriti, millises seisus kergejo\u0303ustik tema meelest praegu on, siis eriti midagi positiivset ta ajakirjanikele ei kostnud. Lisaks arvab ta, et NBA tiitlivo\u0303itjad ei tohiks end maailmameistriteks nimetada, sest tegemist pole pa\u0308ris samava\u0308a\u0308rse saavutusega. \u201eTeate, mis mulle ko\u0303ige rohkem haiget teeb? Pean vaatama NBA finaale ning nad nimetavad end maailmameistriteks,\u201c kurtis sprinter."}, {"text_idx": "#000003", "text": "Lylesi kommentaar on saanud igasugust tagasisidet. Mo\u0303ned inimesed imestavad, kuidas ta ameeriklasena u\u0308ldse suudab aru saada, et USA polegi maailma naba. Kergejo\u0303ustiklased on samal ajal sprinterit toetanud ning pressikonverentsil ko\u0303las tema so\u0303navo\u0303tu ja\u0308rel ajakirjanikelt suur aplaus. Kuid paljud NBA ma\u0308ngijad, fa\u0308nnid ja eksperdid tunduvad olevat maruvihased. So\u0303na u\u0308tles sekka ka maailmakuulus ra\u0308ppar Drake, kes on NBA ja Toronto Raptorsi suur fa\u0308nn."}]